* Rond die haarstyl af met ’n haarolie, -serum of glanssproei vir ekstra blinkheid. Vryf die produk in jou hande en wend dit met jou vingerpunte aan.
Dié fliek probeer vreeslik hard om die kyker te beïndruk met ’n hoofkarakter wat geen nonsens vat nie maar tog ook menslik bly, en ’n storie met ’n kinkel in sy kabel, maar die hele affêre val plat op sy gesig vanweë oordadige geweld en irriterende klein jakkalsies.
James Silva (Mark Wahlberg) is ’n lid van Overwatch, ’n geheime Amerikaanse taakmag. Hy is baie intelligent en vreesloos, maar sukkel met persoonlikheidsprobleme. Om hom te help met sy humeur het hy ’n geel plastiekbandjie om sy arm waarmee hy die hele fliek deur elke nou en dan homself “skiet”. Hierdie foltering word ook vir die kyker ’n foltering en jy wil met geweld daardie bandjie van sy arm afruk en weggooi.
Die aksie draai om Silva en sy span wat hulself in Indonesië bevind wanneer ’n plaaslike polisieman, Li Noor (Iko Uwais) hom aan die Amerikaanse ambassade oorgee. Hy wil landuit en belowe om hulle in ruil vir ’n eenrigtingvlug te lei na die ligging van ’n hoogs giftige stof, sesium, voordat dit in die verkeerde hande val.
Uiteindelik bereik hulle die vliegtuig, en dit is hier waar die kabel sy kinkel maak. Die einde is taamlik stomp en ek vermoed daar word dalk ’n tweede fliek beplan. Ek hoop van harte nie so nie, dié een was meer as genoeg.